Document ID: 31988R1673

*****
ΚΑΝΟΝΙΣΜΟΣ (ΕΟΚ) αριθ. 1673/88 ΤΗΣ ΕΠΙΤΡΟΠΗΣ
της 15ης Ιουνίου 1988
για παρέκκλιση από τον κανονισμό (ΕΟΚ) αριθ. 2729/81 όσον αφορά τις εγγυήσεις που έχουν συσταθεί σε περίπτωση προκαθορισμού της επιστροφής στα πλαίσια διαγωνισμού σε τρίτη χώρα στον τομέα του γάλακτος και των γαλακτοκομικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουλίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1109/88 (2), και ιδίως το άρθρο 13 παράγραφος 3 και το άρθρο 17 παράγραφος 4,
Εκτιμώντας:
ότι στον κανονισμό (ΕΟΚ) αριθ. 2729/81 της Επιτροπής της 14ης Σεπτεμβρίου 1981 περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής και του καθεστώτος του προκαθορισμού των επιστροφών στον τομέα του γάλακτος και των γαλακτοκομικών προϊόντων (3), όπως τροποποιήθηκε τελευταία από τον κανονισμό (ΕΟΚ) αριθ. 222/88 (4), τροποποιήθηκε από τον κανονισμό (ΕΟΚ) αριθ. 3034/82 της Επιτροπής (5), ο οποίος αντικατέστησε το άρθρο 15 παράγραφος 3 για να προβλεφθεί ότι ο αρμόδιος οργανισμός ενημερώνεται από τον εμπορευόμενο, μέσα σε ορισμένη προθεσμία, για το αποτέλεσμα του διαγωνισμού· ότι η μη τήρηση της προθεσμίας αυτής συνεπαγόταν κυρίως την ολική απώλεια της εγγύησης· ότι η εν λόγω παράγραφος 3 διαγράφηκε μεταγενέστερα με τον κανονισμό (ΕΟΚ) αριθ. 1994/84 (6)·
ότι, κατά την περίοδο εφαρμογής του άρθρου 15 παράγραφος 3 του κανονισμού (ΕΟΚ) αριθ. 2729/81, ορισμένοι εμπορευόμενοι μπορεί να τιμωρηθούν με την πλήρη απώλεια της εγγύησης επειδή έχουν παραλείψει να προβούν εγκαίρως στην σχετική ενημέρωση, μονολότι τούτο δεν ήταν απαραίτητο για τη λειτουργία της διαδικασίας του διαγωνισμού· ότι πρέπει, συνεπώς, να δηλωθεί ότι η κύρωση αυτή δεν εφαρμόζεται στις αιτήσεις των εμπορευομένων των οποίων οι φάκελοι εξετάζονται ακόμη κατά την έναρξη ισχύος του παρόντος κανονισμού·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Σε περίπτωση μη τήρησης της προθεσμίας που αναφέρεται στο άρθρο 15 παράγραφος 3 πρώτο εδάφιο του κανονισμού (ΕΟΚ) αριθ. 2729/81, όπως τροποποιήθηκε από τον κανονισμό (ΕΟΚ) αριθ. 3034/82, η διάταξη σχετικά με την κατάπτωση της εγγύησης που αναφέρεται στο δεύτερο εδάφιο της ίδιας παραγράφου δεν εφαρμόζεται, μετά από αίτηση του εμπορευομένου, για τους φακέλους που εξετάζονται κατά την ημερομηνία έναρξης ισχύος του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Ιουνίου 1988.

Labels: 3
11
17
5